b'\n_START_ARTICLE_\nGeo (revija)\n_START_SECTION_\nZgodovina\n_START_PARAGRAPH_\nSprva je za\xc4\x8dela izhajati v Nem\xc4\x8diji leta 1976. Od takrat se je revija pojavila \xc5\xa1e v mnogih drugih dr\xc5\xbeavah: _NEWLINE_Bolgarija, \xc4\x8ce\xc5\xa1ka, Finska, Francija, Gr\xc4\x8dija,Hrva\xc5\xa1ka, Indija, Italija, Japonska, Koreja,Litva,Latvija, Mad\xc5\xbearska, Romunija, Rusija, Slova\xc5\xa1ka, Slovenija, \xc5\xa0panija, Tur\xc4\x8dija in v ZDA._NEWLINE_V Sloveniji je za\xc4\x8dela izhajati marca leta 2006 in je \xc5\xa1e pove\xc4\x8dala skupno prodajno naklado ki je \xc5\xbee takrat zna\xc5\xa1ala preko 10 milijonov prodanih izvodov. Prva \xc5\xa1tevilka, ki jo je bilo mo\xc5\xbeno kupiti v sloven\xc5\xa1\xc4\x8dini, je bila aprilska \xc5\xa1tevilka z naslovom\xc2\xa0\xc2\xbb\xc4\x8cude\xc5\xbeni \xc4\x8dlovek\xc2\xab.\n_START_SECTION_\nVsebina\n_START_PARAGRAPH_\nV vsaki \xc5\xa1tevilki revije so bili \xc4\x8dlanki, ki so obravnavali tematike z vsega sveta. Teme so bile raznolike, od narave, rastlin in \xc5\xbeivali preko tehnike pa vse do ljudi, narodnosti in kultur._NEWLINE_V vsaki \xc5\xa1tevilki revije je bil tudi kak\xc5\xa1en \xc4\x8dlanek, ki je obravnaval Slovenijo.\n_START_SECTION_\nPrenehanje izhajanja\n_START_PARAGRAPH_\nPri Geu je bila kriza od vsega za\xc4\x8detka, in postajalo ni ni\xc4\x8d bolje. Zmanj\xc5\xa1eval se je obseg same revije, hkrati pa se je dra\xc5\xbeila._NEWLINE_Ko se je revija pribli\xc5\xbeala drugi obletnici, ki je bila dolo\xc4\x8dena kot tista mejna, po kateri mora revija postati samozadostna ali pa ne bo ve\xc4\x8d izhajala, je postalo jasno, da je bila zadnja izdana \xc5\xa1tevilka Geo tudi prav zares zadnja.'